ai4bharat/Pralekha huggingface dataset:
ریلوے کی وزارت
ورکشاپس کو جدید بنانے کی مرکزی تنظیم ، سی او ایف ایم او ڈبلیو نے 2018 میں بہترین کارکردگی کا نشانہ حاصل کیا
نئی دہلی،22 ؍جنوری،ورکشاپس کو جدید بنانے کی مرکزی تنظیم ، سی او ایف ایم او ڈبلیو بھارتی ریلوے کا جدید اور نئی اور مشینوں کی خریداری کا بہترین مرکز ، رولنگ اسٹاک کی دیکھ بھال کا جدید ترین مرکز اور بھارتی ریلوے کی ورکشاپ کو جدید بنانے کا ایک مرکزی ادارہ ہے۔ اس یونٹ نے سال 2018-19 کے دوران ، 15 جنوری 2019 تک 1050.85 کروڑ روپے کی پیداوار حاصل کی ہے جو اب تک کی سب سے بہترین کارکردگی ہے۔ مشینوں کی خریداری کے لئے 634.14 کروڑ روپے جبکہ رولنگ اسٹاک کے کاموں کے لئے 416.71 کروڑ روپے کا کام انجام دیا گیا، جس سے پچھلے سال کے مقابلے بالترتیب 97 فیصد اور 128 فیصد کا اضافہ ظاہر ہوتا ہے۔
جدید ایم اینڈ پی کی خریداری اور کام کی تکمیل نے پچھلی سہ ماہی میں کارکردگی کو زبردست فروغ دیا تھا جس سے ٹیکنالوجی کے استعمال سے پیداوار میں قابل قدر بہتری ظاہر ہوتی ہے۔ یہ بھارتی ریلوے کے ذریعے اپنے رولنگ اسٹاک کی تیاری اور بنیادی ڈھانچے کی دیکھ بھال کی جدید کاری کی مہم میں مدد کرے گا اور جلد ہی جدید مینوفیکچرنگ کی قومی پالیسی  اور انڈسٹری 4.0 کے بر ابر ہوجائے گا۔
۔۔۔۔۔۔۔۔۔۔۔۔۔۔۔۔
U-477
(Visitor Counter : 49
وزارت اطلاعات ونشریات
امیتابھ بچّن کی سابقہ فلمو ں کا منظر نامہ کلا اکیڈمی میں شروع
نئیدہلی 21نومبر۔جناب امیتابھ بچن نے گوا میں بھارت کے 50ویں بین الاقوامی فلمی میلے کے سلسلے میں کلا اکیڈمی میں دادا صاحب پھالکے ایوارڈ کے منظر نامے کا آج افتتاح کیا ۔اس سال کے بھارت کے 50ویں بین الاقوامی فلمی میلے آئی ایف آیف آئی میں امیتابھ بچن کی سابقہ فلموں کا منظرنامہ دکھایا جارہا ہے ،جنہیں اس سال دادادصاحب پھالکے ایوارڈ سے نوازا گیا ہے۔ آئی ایف ایف آئی 2019 میں ایک علیحدہ سیکشن میں امیتابھ بچن کی 6 بہترین فلمیں دکھائی جائیں گے اور اس طرح ا ن کی کامیابیوں کی عزت افزائی کی جائے گی۔
اس منظر نامے کی شروعات کے موقع پر اظہار خیال کرتے ہوئے جناب بچن نے کہا :’’ میں انتہائی خاکساری محسوس کررہا ہو ں اور اس مایہ ناز ایوارڈ کے لئے بھارت سرکار کا شکرگزار ہوں ۔ مجھے ہمیشہ یہ خیال رہتا ہے کہ میں اس طرح کی عزت افزائی کا مستحق نہیں ہوں لیکن میں بڑی خاکساری کے ساتھ اسے انتہائی محبت اور کرم نوازی کے ساتھ اسے قبول کرتا ہوں ۔ ‘‘
آئی ایف ایف آئی کے گولڈن جوبلی ایڈیشن کے بارے میں انہوں نے کہا :’’ آئی ایف ایف آئی کا یہ 50واں ایڈیشن ہے اور میں بھارت سرکار اور آئی ایف ایف آئی کو اس طرح کی تقریب حیرت انگیز طریقے پر منعقد کرنے پر مبارکباددیتا ہوں۔ہر سال مندوبین کی آمدمیں اضافہ ہوتا جارہا ہے اور فلموں کے انتخاب سے ہمیں یہ موقع ملتا ہے کہ ہم دنیا کے مختلف حصوں کے کارناموں اور تخلیقی کام کو دیکھیں ۔‘‘
سنیماکو ایک عالمی ذریعہ قرار دیتے ہوئے جناب بچن نے یہ بھی کہا کہ فلمیں ،زبان کی سرحدوں سے پرے ہوتی ہیں۔ انہوں نے کہا:’’ جب ہم ایک تاریک ہال میں بیٹھتے ہیں تو ہم اپنے برابر میں بیٹھے ہوئے شخص کی ذات ،نسل یا اس کے رنگ کے بارے میں کبھی نہیں پوچھتے ۔ ہم دونوں اس فلم سے یکساں طور پر محظوظ ہوتے ہیں ، ایک جیسے لطیفوں پر قہقہہ لگاتے ہیں اور ایک جیسے جذباتی مناظر پرافسردہ ہوتے ہیں۔‘‘
انہوں نے کہا کہ تیزی سے بکھرتی ہوئی اس دنیا میں سنیماجیسے چند ذرائع باقی رہ گئے ہیں جو اسطرح کی یکجہتی کا دعوی ٰ کرسکتے ہیں۔ انہوں نے امید ظاہر کی کہ ہم ایسی فلمیں بناتے رہیں گے ، جو لوگوں کو ایک دوسرے کے قریب لائیں گی۔
بزرگ اداکار نے رنگ ،نسل اور مذہب کی بنیاد پر ساتھ دینے کے پرانے نظام کو ختم کرنے کی ضرورت پرزور دیا ۔ انہوں نے کہا :’’ ہمیں ایک طبقے کے طور پر ابھرنا ہے ، تخلیق کی تعریف کے لئے ہاتھ میں ہاتھ ڈال کر چلنا ہے اور اس دنیا کو ایک پُر امن مقام بنانے کے لئے آگے بڑھنا ہے۔‘‘
امیتابھ بچن نے جن کا گوا سے قریبی تعلق ہے ، اپنی پہلی فلم کی شوٹنگ میں گوا میں ہونے کی یاد دلائی ۔ انہوں نے کہا :’’ میرے لئے گوا آنا گھر آنے کے مترادف ہے ۔ مجھے اس جگہ کام کرنے کے بہت سے حیرت انگیز مواقع حاصل ہوئے ہیں اور اپنی فلم کی شوٹنگ کے مختلف مواقع پر مجھے گوا کے لوگوں کی میز بانی کا شرف حاصل ہوا ہے ۔‘‘
پرانی فلموں کے منظر نامے میں دکھائی جانے والی پہلی فلم ’’پا ‘‘ ہوگی۔ اس کے بعد شعلے ،دیوار ، بلیک ، پیکو اور بدلہ فلمیں دکھائی جائیں گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-5269
(Visitor Counter : 49
جل شکتی وزارت
جعلی ویب سائٹ کے بارے میں پریس نوٹ انفارمیشن
ایک جعلی ویب سائٹ https://niwrb-gov.org کے بارے میں جل شکتی وزارت کے آبی ذرائع ، ندیوں کے فروغ اور گنگا میں نئی جان ڈالنے کے محکمے کو اطلاع ملی ہے۔ یہ جعلی ویب سائٹ ایڈمنسٹریٹیو آفیسر سینچ پال اورسینچ پال سپروائزر کی آسامیوں کے لئے نیشنل اریگیشن اینڈ واٹر ریسورسس بورڈ کے تحت بھرتیاں کرنے کا دعویٰ کررہی ہے۔
ڈی او ڈبلیو آر، آر ڈی اینڈ جی آر، وزارت جل شکتی وضاحت کرتی ہے کہ مذکورہ بالا ویب سائٹ جعلی ہے اور نیشنل اریگیشن اور واٹر ریسورسس بورڈ کے نام سے کوئی بھی تنظیم اس محکمے سے تعلق نہیں رکھتی ہے۔
ڈی اور ڈبلیو آر، آرڈی اینڈ جی آر، وزارت جل شکتی نے مذکورہ بالا جعلی ویب سائٹ کے بارے میں سائبر کرائم آن لائن پورٹل پر 22 جون 2023 کو شکایت ریکارڈ کرائی ہے، تاکہ آگے کی کارروائی کی جاسکے۔ اس کے علاوہ اس محکمے نے انڈین کمپیوٹر ایمرجنسی ریسپونس ٹیم سے درخواست کی ہے کہ جعلی ویب سائٹ کو بلاک کیا جائے اور ویب سائٹ مالکان کے خلاف مناسب کارروائی کی جائے۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں/ مرکز کے زیر انتظام علاقوں کو 41.69 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں اور پرائیوٹ اسپتالوں کے پاس 2.74کروڑسے زیادہ غیر استعمال شدہ خوراکیںابھی بھی دستیاب ہیں، جنہیں استعمال میں لایا جانا ہے
مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے۔ ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ-19 ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
ریاستوں و مرکز کے زیر انتظام علاقوں کو ، تمام ذرائع کے توسط سے اب تک 38.60 کروڑ سے زیادہ ٹیکےفراہم کرائے گئےہیں اور مزید11,25,140 خوراکیں ارسال کئے جانے کے مراحل میں ہیں۔
|
|
ویکسین کی خوراک
|
|

|
|
سپلائی کی گئیں خوراک
|
|
41,69,24,550
|
|
بھیجے جانے کے مرحلے میں
|
|
18,16,140
|
|
استعمال شدہ خوراک
|
|
38,94,87,442
|
|
باقی دستیاب خوراک
|
|
2,74,37,108
ریاستوں و مرکز کے زیر انتظام علاقوں کو اب تک تمام ذرائع سے،41.69 کروڑ  خوراکیں فراہم کرائی جاچکی ہیں اور مزید 18,16,140خوراکیں بھیجے جانے کے مرحلے میں ہیں۔
ان میں سے ضائع ہونے والے ٹیکوں سمیت مجموعی طور پر38,94,87,442استعمال میں لائے جاچکے ہیں ۔
ریاستوں/ مرکز کے زیر انتظام علاقوں اور پرائیوٹ اسپتالوں کے پاس 2.74کروڑ سے زیادہ  غیر استعمال شدہ ٹیکے ابھی بھی دستیاب ہیں، جنہیں لگایا جانا باقی ہے۔
صدر جمہوریہ کا سکریٹریٹ
صدرجمہوریہ ہند نے ڈاکٹر ذاکر حسین کو ان کی یوم پیدائش کی سالگرہ پر خراج عقیدت پیش کیا
نئی دہلی، 08: فروری 2021: صدر جمہوریہ ہند جناب رام ناتھ کووندنے سابق صدرجمہوریہ ہند کو ان کی یوم پیدائش کی سالگرہ پر آج راشٹر پتی بھون میں ان کو خراج عقیدت پیش کیا ۔صدرجمہوریہ ہند اور راشٹر پتی بھون کے حکام نے ڈاکٹر ذاکر حسین کے پوٹریٹ پر گلدائرے چڑھاکر انہیں خراج عقیدت پیش کیا۔
وزارت ماہی پروری، مویشی پروری و ڈیری
ڈیری فارمنگ کا فروغ
مویشی پروری اور ڈیری کے مرکزی وزیرجناب پرشوتم روپالا نے آج لوک سبھا میں ایک تحریری جواب میں بتایا کہ ڈیری فارمنگ کے لئے کسانوں کو مدد فراہم کرنے اور اس کی ترقی کی غرض سے مویشی پروری اور ڈیری کا محکمہ حسب ذیل اسکیمیں نافذ کررہا ہے۔ ان میں راشٹریہ گوکل مشن ڈیری ترقی کے لئے قومی پروگرام ،ڈیری کے بنیادی ڈھانچے کے فروغ کا فنڈ ، ریاستی کو آپریٹو سوسائیٹیز کے لئے مدد اور کسانوں کی پیداوار کرنے والی تنظیموں کو مدد کے علاوہ ڈیری صنعت کاری ڈیولپمینٹ اسکیم  اور مویشی پروری کے بنیادی ڈھانچے کے فروغ کا فنڈ شامل ہیں۔ مویشی پروری اور ڈیری کے ذریعہ لاگو کی جارہی ان اسکیموں کے فائدے 8 کروڑ سے زیادہ ڈیری کسانوں کو حاصل ہوتے ہیں جو دودھ کی پیداوار اور پیداواریت میں اضافہ کرنے ،دودھ کی خریداری ،پروسیسنگ اور مارکیٹنگ نیز جدید ٹیکنالوجی کی شکل میں ڈیری کےکام میں مصروف عمل ہیں۔حکومت نے جانور پالنے والےایسے کسانوں کے لئے کسان کریڈٹ کارڈ میں سہولت فراہم کی ہے جنہیں اپنے کام کے لئے سرمائے کی ضرورت ہوتی ہے اور ان کی پونجی کی ضروریات کو پورا کیا جاتا ہے۔ان میں کسان یا تو انفرادی یا مشترکہ قرض لینے والے لوگ، مشترکہ ذمہ دار گروپس یا سیلف ہیلپ گروپس بشمول کرایہ دار کسان جن کے اپنےمالکان ہیں یا جو کرائے پر ہیں یا لیزپر شیڈ دیتے ہیں،ایسے کسان اس اسکیم کے تحت فائدے حاصل کرنے کے اہل ہیں۔
مویشی پروری اور ڈیری کے محکمے کے ذریعے لاگو کی جانے والی اسکیموں کے تحت دستیاب سود میں رعایت کا انتظام درج ذیل ہے:
- مویشی پروری بنیادی ڈھانچے کی ترقی کا فنڈ  اس اسکیم کے تحت 3 فیصد سود کی امدادکی اسکیم کے تحت قرض حاصل کرنے والے مستفیدین کو دستیاب کرائی جاتی ہے۔
- اس اسکیم کے اجزاء میں سے ایک راشٹریہ گوکل مشن ہے تاکہ ہب اور اسپوک ماڈل سے متعلق نسل کو بڑھانے کے فارم کے قیام کو فروغ دینا ہے۔اسکیم کے تحت 50 فیصد پونچی سبسڈی اہل کاروباریوں  کے لیے دستیاب ہے۔نسل کو بڑھانے کے فارم کےقیام کے تحت معاونت کرنے والے کاروباری افراد بھی مویشی پروری کے بنیادی ڈھانچے کے فروغ کے فنڈ کے تحت سود میں رعایت کے اہل ہیں۔
- ریاستی ڈیری کوآپریٹو اور فارمرز پروڈیوسرز آرگنائزیشن  کوامداد: اس اسکیم کے تحت مالی سال 2020-21 سے ورکنگ کیپیٹل لون پر سود میں رعایت کی شکل میں ایک بار کی امدادمتعارف کرائی گئی ہے۔
- ڈیری پروسیسنگ اور انفراسٹرکچر ڈیولپمنٹ فنڈ  - یہ اسکیم دودھ کی پروسیسنگ، ویلیو ایڈیشن اور ٹھنڈک کی سہولیات کی تخلیق/مضبوطی کے مقصد سے لاگو کی جارہی ہے۔ اسکیم کے تحت،نبارڈ مارکیٹ سے فنڈ اکٹھا کرتا ہے اور نیشنل ڈیری ڈیولپمنٹ بورڈ اور نیشنل کوآپریٹو ڈیولپمنٹ کارپوریشن  کے ذریعے 2.5 فیصد سود کی امداد کے ساتھ ڈیری کوآپریٹیو کو قرض فراہم کرتا ہے۔ مویشی پروری اور ڈیری کا محکمہ نیشنل بینک فار ایگریکلچر اینڈ رورل ڈیولپمنٹ  کو 2.5فیصد سود کی امداد فراہم کرتا ہے۔
ماحولیات، جنگلات اور موسمیاتی تبدیلی کی وزارت
ہندوستان میں ماحولیاتی استحکام کو فروغ دینے اور آب وہوا کی تبدیلی سے مقابلہ کرنے کے اقدامات
نئی دہلی،09؍ دسمبر، ماحولیات ، جنگلات اور آب وہوا کی تبدیلی کے وزیر مملکت جناب بابل سپریو نے آج راجیہ سبھا میں ایک سوال کے تحریری جواب میں بتا یا کہ آب وہوا کی تبدیلی کے بارے میں بین حکومتی پینل  کے ذریعے ستمبر 2019 میں جاری ’بدلتی ہوئی آب وہوا میں سمندر اور برفیلے حصے ‘ کے بارے میں خصوصی رپورٹ کے متعلق تقریبا 1950 سے سمندر کی گرمی میں اضافہ ہونے، سمندر اور برف کے حصوں میں تبدیلی آنے اور بائیو جیو کیمیکل تبدیلیوں مثلا ً آکسیجن کی کمی پر اپنے رد عمل میں بہت سے سمندری جانداروں نے اپنی رہائش کی جگہ میں تبدیلی کی ہے اور موسمیاتی سرگرمیوں میں بھی تبدلی کی ہے۔ اس کے نتیجے میں خط استویٰ سے قطبین کی جانب جانداروں کی آبادیوں ، بہتات اور ماحولیاتی نظاموں کے بائیو ماس پروڈکشن میں تبدیلی آئی ہے۔ لیکن کچھ سمندری ماحولیاتی نظاموں میں رہنے والے جانداروں پر ماہی گیری اور آب وہوا کی تبدیلی ، دونوں کا اثر پڑا ہے۔
برف کے پگھلنے کی شرح ایک گلیشئر سے دوسرے گلیشئر تک خطے کے جغرافیائی محل وقوع اور آب وہوا کی تبدیلی کے مطابق علیحدہ علیحدہ ہے۔ ہندوستانی ہمالیہ کے مشرقی اور وسطی حصے کے گلیشئر جہاں مسلسل پیچھے ہٹ رہے ہیں، وہیں ہمالیہ کے مغربی حصے کے کچھ گلیشئرز کے بارے میں بتایا جاتا ہے کہ وہ اپنی جگہ پر قائم ہیں یا آگے بڑھ ر ہے ہیں۔
مطالعہ سے پتہ چلتا ہے کہ ہمالیائی گلیشئر نمایاں مکانی اور خصوصی فرق کے ساتھ پیچھے ہٹ رہے ہیں۔ گلیشئر میں تبدیلیوں سے تازے پانی کی دستیابی خصوصی طور پر موسم گرما میں بہت زیادہ متاثر ہوتی ہے۔
ماڈلنگ مطالعوں کے مطابق اوپری سندھو ، گنگا اور برہم پتر کے کناروں پر حرارت میں بنیادی مدت  کے مقابلے میں سال 2050 تک ایک سے دو ڈگری سیلسیز تک کا اضافہ ہونے کی توقع ہے۔ ایسی صورت حال میں گلیشئر اور برف پگھل کر پانی بننے کی رفتار میں اضافہ ہوگا اور گنگا ااور برہم پتر کے اوپری کناروں پر بارشوں میں بھی اضافہ ہوگا۔ مجموعی طور پر کم سے کم 2050 تک پانی کے بہاؤ میں کوئی اہم اضافہ ہونے کی توقع نہیں ہے۔
حکومت ہندوستان کی ترقی کے راستے کے ماحولیاتی استحکام میں اضافہ کرنے اور ملک کے تمام خطوں میں آب و ہوا کی تبدیلی مقابلہ کرنے کے پیش نظر آب وہوا کی تبدیلی سے متعلق قومی ایکشن پلان  نافذ کررہی ہے۔ این اے پی سی سی میں ہمالیائی ایکو سسٹم کے استحکام کے لئے ، قومی مشن  سمیت 8 قومی مشن شامل ہیں۔ این ایم ایس ایچ ای کا مقصد ہمالیائی گلیشئروں اور پہاڑی ایکو سسٹم کے استحکام اور تحفظ کے لئے بندوبست کے اقدامات کرنا ہے۔ اس مشن میں نگرانی کے نیٹ ورک قائم کرتے ہوئے ہمالیائی ایکو سسٹم کی نگرانی میں اضافہ ، آبادی پر مبنی بندو بست کو فروغ دینا انسانی وسائل کا فروغ اور علاقائی تعاون کو مستحکم کرنا شامل ہے۔ حکومت نے ’ ہمالیائی ایکو سسٹم کے استحکام کی خاطر حکمرانی ‘  کے عنوان سے رہنما خطوط تیار کئے ہیں، جن سے ہمالیائی خطے کی تمام ریاستی حکومتوں کو واقف کرادیا گیا ہے۔ ریاست کے مخصوص مسائل کو حل کرنے کے لئے آب وہوا کی تبدیلی سے متعلق تمام ہمالیائی ریاستوں سمیت 33 ریاستوں اور مرکز کے زیر انتظام خطوں نے اپنے متعلقہ ریاستی ایکشن پلان بھی تیار کئے ہیں۔ وزارت نے ساحل پر بہت سے زیادہ اثر ڈالنے والی سرگرمیوں کی ضابطہ بندی اور ساحلی استحکام کر برقرار رکھنے کے لئے کوسٹل ریگو لیشن زون نوٹیفکیشن 2019 اور آئی لینڈ پروٹیکشن زون نوٹیفکیشن 2019 نوٹیفائی کئے ہیں۔
۔۔۔۔۔۔۔۔۔۔۔۔۔۔۔۔

U-5654
(Visitor Counter : 73
وزارت خزانہ
حکومت صنعتوں کی قرض کی تنظیم نو کی مانگ پر آر بی آئی کے ساتھ مل کر کام کررہی ہے:وزیرخزانہ
محترمہ نرملا سیتارمن نے کہا‘‘ہمارے تجارتی مذاکرات میں لین دین ایک بہت اہم مسئلہ ہے،بینک ایمرجنسی قرض سہولت کے تحت ایم ایس ایم ای کو قرض دینے سے منع نہیں کرسکتے ہیں’’
خزانہ اور کارپوریٹ اُمور کی مرکزی وزیر محترمہ نرملا سیتارمن نے آج کہا کہ حکومت کووڈ-19 کے پیش نظر پیدا ہونے والے اثرات کو ذہن میں رکھ کر صنعتوں کی قرض کی تنظیم نو کی مانگ پر آر بی آئی کے ساتھ مل کر کام کررہی ہے۔ انڈین چیمبرس آف کامرس اینڈانڈسٹری  کی قومی ایگزیکٹیو کمیٹی کی میٹنگ  کو خطاب کرتےہوئے محترمہ سیتارمن نے کہا ‘‘فوکس تنظیم نو پر ہے، خزانے کی وزارت اس پر سرگرمی سے آر بی آئی کے ساتھ ملکر کام کررہی ہے۔ اصولی اعتبار سے یہ خیالات کی تنظیم نو کی ضرورت ہوسکتی ہے، اس پر غور کیاجارہا ہے’’۔
حکومت کی جانب سے اعلان کیے جارہے اصلاحی اقدامات پر تفصیلی صلاح ومشورہ کے بارے میں محترمہ سیتارمن نے کہا ‘‘اعلان کیا جارہا ہر قدم اسٹیک ہولڈروں کے ساتھ اور حکومت کے اندر وسیع پیمانے پر صلاح ومشورہ کے بعد ہی اٹھایا جاتا ہے تاکہ یہ یقینی بنایا جاسکے کہ کوئی بھی قدم صرف اس لئے ناکام نہ ہوجائے کہ ہم نے ضروری متعلقہ بدلاؤ نہیں کیے ۔ ہم نے یہ یقینی بنانے کیلئے یہ تمام اقدامات کیے ہیں تاکہ اس کا اثر زمینی سطح پر نظر آئے’’۔
حکومت کے ذریعے اعلان کردہ ‘ایمرجنسی قرض گارنٹی اسکیم ’ کے تحت ایم ایس ایم ای کو قرض لینے میں ہورہی دقتوں پر فکی کے اراکین کے ذریعے ظاہر کیے گئے خدشات کو دور کرتے ہوئے محترمہ سیتارمن نے کہا ‘‘بینک ایمرجنسی قرض سہولت کے دائرے میں آنے والے ایم ایس ایم ای کو قرض دینے سے انکار نہیں کرسکتے ہیں، اگر منع کیا جاتا ہے تو ایسے معاملوں کی اطلاع دی جانی چاہئے، میں اس پر غور کروں گی،صنعتوں کی جانب سے کی جارہی قرض سے متعلق مانگوں کو پوراکرنےکیلئے ترقیاتی مالیاتی ادارے قائم کرنے کے فکی کی تجویز پر وزیر خزانہ نے کہا ‘‘ترقیاتی مالیاتی ادارے پر کاجاری ہے ، اس کا خدو خال کیسا ہوگا اس کے بارے میں جلد ہی جان جائیں گے’’۔
تجارتی معاہدوں میں لین دین کی ضرورت پر خصوصی زور دیتے ہوئے محترمہ سیتارمن نے کہا ‘‘ان ملکوں کے ساتھ لین دین انتظامات کرنے کیلئے کہا جارہا ہے جن کے ساتھ اپنے بازار ہم نے کھول دیے ہیں۔ ہمارے تجارتی مذاکرات میں لین دین ایک نہایت اہم مسئلہ ہے’’۔
وزیر خزانہ نے کہا کہ صحت خدمات اور دیگر مصنوعات پر جی ایس ٹی شرحیں کم کرنے کا فیصلہ جی ایس ٹی کونسل کے ذریعے لیا جائیگا۔
محترمہ سیتارمن نے کہا کہ وزارت خزانہ ہاسپٹلٹی سیکٹر کی مہلت کی مدت بڑھانے یا تنظیم نو کی مانگ پر آر بی آئی کے ساتھ ملکر کام کررہی ہے۔ انہوں نے کہا ‘‘میں ہاسپٹلٹی سیکٹر کی مہلت کی مدت بڑھانے یا تنظیم نو کی مانگ کو اچھی طرح سے سمجھتی ہوں،ہم اس پر آر بی آئی کے ساتھ ملکرکام کررہے ہیں’’۔
فکی کی صدر ڈاکٹر سنگیتا ریڈی نے اس صورتحال سے نمٹنے میں حکومت کے سرگرم نقطہ نظر کی تعریف کی۔ ڈاکٹر ریڈی نے کہا ‘‘ویسے تو سدھار یا بہتری کے علامات دکھ رہے ہیں لیکن کاروباریوں کے آپریشنل پیرامیٹرس میں اس بہتری کو قائم رکھنے کیلئے حکومت کی جانب سے مسلسل تعاون کی ضرورت بالخصوص بازار کی مانگ کو مضبوط کرنے اور عام مانگ کو بڑھانے کیلئے تعاون کی ضرورت ہے’’۔
فکی کے سینئر نائب صدر جناب اودے شنکر نے شکریے کے کلمات ادا کیے اور کہا کہ ان کا چیمبر صنعتی دنیا کے سامنے موجود چیلنجوں کو کم کرنے کیلئے حکومت کے ساتھ ملکر کام کریگا۔
م ن۔م ع۔ ع ن
U NO: 4268
(Visitor Counter : 184
وزیراعظم کا دفتر
وزیراعظم 4 جنوری کو قومی نظام پیمائش کانفرنس میں افتتاحی خطبہ پیش کریں گے
وزیراعظم نیشنل اٹامک ٹائم اسکیل اور بھارتیہ نردیشک درویہ قوم کو وقف کریں گے
وزیراعظم قومی ماحولیات سے متعلق معیارات لیباریٹری کا سنگ بنیاد بھی رکھیں گے
نئی دلّی ، 02 جنوری، 2021 /
وزیراعظم جناب نریندر مودی 4 جنوری 2021 کو ویڈیو کانفرنسنگ کے توسط سے قومی نظام پیمائش کانفرنس میں افتتاحی خطبہ پیش کریں گے۔ وہ ’نیشنل اٹامک ٹائم اسکیل اور بھارتیہ نردیشک درویہ ‘ قوم کو وقف کریں گے اور قومی ماحولیات سے متعلق معیارات کی تجربہ گاہ  کا سنگ بنیاد بھی رکھیں گے۔ اس موقع پر مرکزی وزیر ہرش وردھن بھی موجود رہیں گے۔
نیشنل اٹامک ٹائم اسکیل ہندوستان کے معیاری وقت کو 2.8 نینو سیکنڈ کی درستگی دیتا ہے۔ بھارتیہ نردیشک درویہ بین لاقوامی معیارات کے مطابق معیار کو یقینی بنانے لیبباریٹریوں میں جانچ اور پیمائش میں تعاون کررہاہے۔ قومی ماحولیات سے متعلق معیارات کی لیباریٹری اطراف کی ہوا اور صنعتی اخراج کی نگرانی کے آلات کی تصدیق کرنے میں خود انحصاری پیداکرتی ہے۔
کانفرنس کے بارے میں
قومی نظام پیمائش کانفرنس 2021 کا انعقاد سائنس اور انڈسٹریل ریسرچ- نیشنل فزیکل لیباریٹری  نئی دہلی کے زیر اہتمام کیا جارہا ہے، جو اپنے قیام کے 75ویں سال میں داخل ہورہا ہے۔ کانفرنس کی تھیم ’’میٹرالوجی فار دیی انکلوسیو گروتھ آف دی نیشن ‘‘  ہے۔
وزارت دفاع
صدر جمہوریہ ہند محترمہ دروپدی مرمو نے یوم آزادی کی ماقابل شام بھارتی ساحلی دستے کے اہلکاروں کے لیے صدر کے تٹ رکشک میڈل اور تٹ رکشک میڈلس کو منظوری دی
15 اگست 2022، 0001 HRS سے قبل شائع/ نشر یا سوشل میڈیا پر استعمال نہ کیا جائے
صدر جمہوریہ محترمہ دروپدی مرمو، جو مسلح افواج کی سپریم کمانڈر بھی ہیں، نے یوم آزادی 2022 کے موقع پر مندرجہ ذیل ہندوستانی کوسٹ گارڈ کے اہل کاروں کو ان کی نمایاں بہادری، ڈیوٹی کے تئیں غیر معمولی لگن اور ممتاز/مستحسن خدمات کے لیے صدر کے تٹ رکشک میڈل  اور تٹ رکشک میڈل  سے نوازا ہے۔
صدر کا تٹ رکشک میڈل 
- آئی جی جناب دنیش راجا پترن، ٹی ایم  
تٹ رکشک میڈل 
- کمانڈینٹ کنال چندرکانت نائک 
تٹ رکشک میڈل 
- ڈی آئی جی جناب پرشانت کمار شرما 
- ڈی آئی جی جناب پنکج ورما 
- جناب پرکاش، پی ایس ای ، 07246-ٹی
وزیراعظم کا دفتر
وزیراعظم نے ہندوستان کے کسانوں کی تعریف کی
اپنے من کی بات پروگرام میں خطاب کرتے ہوئے ،وزیراعظم جناب نریندر مودی نے کہا کہ کووڈ کے بحران کے دوران ،ملک کے کسانوں نے زبردست صبروتحمل کا مظاہرہ کیا ہے۔
وزیراعظم نے کہا کہ اگر زراعت کا شعبہ مضبوط ہوگا تو خودکفیل ہندوستان کی بنیاد بھی مضبوط ہوگی ۔ انہوں نے کہا کہ ماضی قریب میں ، یہ شعبہ بہت سی پابندیوں سے آزاد ہوا ہے اور اس نے بہت سے وہموں سے آزاد ہونے کی کوشش کی ہے۔ انہوں نے ہریانہ کے ایک کسان ،جناب کنور چوہان کی مثال پیش کی، جنہوں نے منڈی کے باہر اپنے پھل اور سبزیوں کو فروخت کرنے میں بہت سی پریشانیوں کا سامنا کیا ،لیکن 2014 میں اے پی ایم سی قانون سے پھل اور سبزیوں کا اخراج کردیا گیا ،جس سے انہیں بہت زیادہ فائدہ ہوا۔ انہوں نے کسانوں کی پیداوار کی ایک تنظیم کا آغاز کیا اور ان کے گاؤں کے کسان میٹھے بھٹے اور چھوٹے بھٹے اگانے لگے اور دہلی کی آزاد پور منڈی ،بڑی ریٹیل چینوں اور فائو اسٹار ہوٹلوں میں براہ راست سپلائی کرنے لگے۔ جس سے ان کی آمدنی میں معقول اضافہ ہوا۔ وزیراعظم نے اس بات کی نشاندہی کی کہ ان کسانوں کے پاس جہاں چاہیں اور جسے چاہیں اپنی سبزیاں اور پھل فروخت کرنے کی طاقت ہے،جو ان کی ترقی کی بنیاد ہے اور اب اپنی پیداوار کی متعدد قسموں کےلئے وہی طاقت پورے ملک کے کسانوں کو بھی دی گئی ہے۔
وزیر اعظم نے مہاراشٹر میں ایک کسان کاشت کار کی تنظیم - سری سوامی سمرتھ فارم پروڈیوسر کمپنی لمیٹڈ کی مثال دے کر ،اے پی ایم سی کے دائرے سے پھلوں اور سبزیوں کے اخراج کی وجہ سے کاشتکاروں کو حاصل ہونے والے فوائد کا بھی حوالہ دیا ۔ انہوں نے بتایا کہ پنے اور ممبئی کے کاشتکار ہفتہ وار بازار خود چلا رہے ہیں اور بغیر کسی وسیلے کے براہ راست فروخت کر رہے ہیں۔انہوں نے تمل ناڈو کی کاشت کاروں کے مجموعے والی کیلوں کی ایک کسان پیداوار کمپنی کے بارے میں بھی بات کی ، جس نے لاک ڈاؤن کے دوران قریبی دیہات سے سیکڑوں میٹرک ٹن سبزیاں ، پھل اور کیلے خریدے اور چنئی کو سبزیوں کی کومبو کٹ فراہم کی۔ انہوں نے لکھنؤ کے ’ارادہ فارمر پروڈیوسر گروپ‘ کا ذکر کیا، جس نے لاک ڈاؤن کے دوران کاشتکاروں کے کھیتوں سے پھل اور سبزیاں براہ راست حاصل کیں ، اور لکھنؤ کی منڈیوں میں بغیر کسی وسیلے کے آزاد فروخت کیں۔
وزیراعظم نے کہا کہ نئی تکنیکوں پر عمل اور جدت طرازی کے ذریعہ زراعت مزید ترقی کرے گی۔ انہوں نے گجرات کے ایک کسان اسماعیل بھائی حوالہ دیا ،جنہوں نے اپنے اہل خانہ کی حوصلہ شکنی کے باوجود کھیتی باڑی کی۔ انہوں نے ڈرپ ایریگیشن ٹکنالوجی کا استعمال کرتے ہوئے آلو کی کاشت کی۔ اعلی معیار والے آلو اب ان کی پہچان ہیں ، جسے وہ براہ راست بڑی کمپنیوں کو بغیر کسی مڈل مین کے فروخت کرتے ہیں اور بھاری منافع کماتے ہیں ۔ وزیر اعظم نے منی پور سے آنے والی محترمہ بیجے شانتی کی کہانی بھی شیئر کی، جس نے کمل کے پھول کے تنے سے دھاگے تیار کرنے کا آغاز کیا ، اور بتایا کہ ان کی کاوشوں اور ایجادات نے کمل کی کھیتی باڑی اور ٹیکسٹائل کے شعبوں میں نئی راہیں کھولی ہیں۔
نوجوانوں کے امور اور کھیل کود کی وزارت
لوک سبھا کے اسپیکر جناب اوم برلا 11 مارچ کو تیسرے نیشنل یوتھ پارلیمنٹ فیسٹیول  کی اختتامی تقریب سے خطاب کریں گے
نوجوانوں کے امور اور کھیل کے مرکزی وزیر جناب انوراگ ٹھاکر کل این وائی پی ایف کے قومی مرحلے کے افتتاحی اجلاس سے خطاب کریں گے
فیسٹیول کے تین قومی فاتحین کو تقریب کے دوران اپنے خیالات کے اظہار کا موقع ملے گا
لوک سبھا کے اسپیکر جناب اوم برلا 11 مارچ 2022 کو نئی دہلی میں پارلیمنٹ کے سینٹرل ہال میں تیسرے نیشنل یوتھ پارلیمنٹ فیسٹیول  کی اختتامی تقریب سے خطاب کریں گے۔ نوجوانوں کے امور اور کھیلوں کے مرکزی وزیر جناب انوراگ ٹھاکر 10 مارچ 2022 کو این وائی پی ایف 2022 کے قومی مرحلے کے افتتاحی اجلاس سے خطاب کریں گے۔ نوجوانوں کے امور اور کھیلوں کے وزیر مملکت جناب نِسیت پرمانک فیسٹیول میں حصہ لینے والوں میں اسناد تقسیم کریں گے۔ چوٹی کے تین قومی فاتحین کو اختتامی تقریب کے دوران لوک سبھا اسپیکر کے سامنے اظہار خیال کا موقع بھی ملے گا۔
نیشنل یوتھ پارلیمنٹ فیسٹیول
نیشنل یوتھ پارلیمنٹ فیسٹیول  کا مقصد اُن نوجوانوں کی باتوں کو سننا ہے جو آنے والے برسوں میں سرکاری ملازمت سمیت مختلف کیریئر کا حصہ بنیں گے۔این وائی پی ایف وزیر اعظم کے 31 دسمبر 2017 کے من کی بات والے خطاب میں پیش کردہ خیال پر مبنی ہے۔ اس خیال سے تحریک لیتے ہوئے اولین این وائی پی ایف کا انعقاد 12 جنوری سے 27 فروری 2019 تک کیا گیا تھا جس کا موضوع تھا‘‘نئے ہندوستان کی آواز بنیں اور حل تلاش کریں اور پالیسی میں تعاون کریں’’۔ اس پروگرام میں مجموعی طور پر 88,000 نوجوانوں نے حصہ لیا۔
دوسرے این وائی پی ایف کا اہتمام غیر روایتی طور پر 23 دسمبر 2020 سے 12 جنوری 2022 تک کیا گیا تھا جس کا موضوع تھا ‘‘یووا- اُتساہ نئے بھارت کا’’۔ ضلعی، ریاستی اور قومی سطح پر ملک بھر میں 23 لاکھ سے زیادہ نوجوانوں اور اسٹیک ہولڈروں نے اس کا مشاہدہ کیا تھا۔
تیسرا این وائی پی ایف 14 فروری 2022 کو ضلعی سطح پر غیر روایتی طریقے سے شروع کیا گیا۔ ملک بھر میں 2.44 لاکھ سے زیادہ نوجوانوں نے روایتی طور پر 23 سے 27 فروری 2022 تک ضلعی یوتھ پارلیمنٹس میں اور اس کے بعد ریاستی یوتھ پارلیمنٹس میں حصہ لیا۔ تیسرے این وائی پی ایف کے فائنل کا اہتمام 10 اور 11 مارچ 2022 کو پارلیمنٹ کے سینٹرل ہال میں کیا جائے گا۔ ریاستوں اور مرکز کے زیر انتظام علاقوں سے ستاسی  فاتحین  کو پارلیمنٹ کے سنٹرل ہال میں نوجوانوں کے امور اور کھیل کے عزت مآب وزیر اور مملکتی وزیر کے سامنے حاضر ہونے کا موقع ملے گا۔ اس موقع پر دیگر معززین بھی موجود ہوں گے۔ ریاستی یوتھ پارلیمنٹ  کے انتیس  فاتحین کو قومی جیوری کے سامنے اظہار خیال کا موقع ملے گا۔ جیوری میں جناب بھرتوہری مہتاب، ممبر پارلیمنٹ لوک سبھا، ڈاکٹر ستیہ پال سنگھ، ممبر پارلیمنٹ لوک سبھا، محترمہ انو جے سنگھ، آئی آر ایس  اور جناب کنچن گپتا، مشیر اعلیٰ وزارتِ اطلاعات و نشریات 10 مارچ 2022 کو۔ چوٹی کے تین قومی فاتحین کو بھی 11 مارچ 2022 کو اختتامی تقریب کے دوران اسپیکر، لوک سبھا کے سامنے بولنے کا موقع ملے گا۔